nibzard/narodne-novine-full-text-markdown huggingface dataset:
## Rješenje o dodjeli naziva "Referentni centar Ministarstva zdravstva i socijalne skrbi za alkoholizam" Klinici za psihijatriju, alkoholizam i druge ovisnosti Kliničke bolnice "Sestre milosrdnice", Zagreb

### NN 86/2005 (15.7.2005.), Rješenje o dodjeli naziva "Referentni centar Ministarstva zdravstva i socijalne skrbi za alkoholizam" Klinici za psihijatriju, alkoholizam i druge ovisnosti Kliničke bolnice "Sestre milosrdnice", Zagreb

# MINISTARSTVO ZDRAVSTVA I SOCIJALNE SKRBI

**1698**

Ministar zdravstva i socijalne skrbi Republike
Hrvatske na temelju članka 107. stavka 2. Zakona o zdravstvenoj zaštiti
(»Narodne novine« broj 121/03 i 48/05) na prijedlog Nacionalnog zdravstvenog
vijeća Ministarstva zdravstva te na temelju članka 202. stavak 1. Zakona o
općem upravnom postupku (»Narodne novine« broj 53/91), donosi

## RJEŠENJE

Klinici za psihijatriju, alkoholizam i druge
ovisnosti Kliničke bolnice »Sestre milosrdnice« Zagreb verificira se i
dodjeljuje naziv »Referentni centar Ministarstva zdravstva i socijalne skrbi za
alkoholizam«.

Klasa.
UP/I-510-01/03-01/17

Urbroj: 534-06-02/7-05-13

Zagreb,
7. srpnja 2005.

Ministar

**doc****. dr. sc. Neven Ljubičić, v. r.**

Rješenje, NN 86/2005-1698
## Rješenju o ovlaštenju Build protecta d.o.o. iz Rijeke za obavljanje poslova zaštite na radu

### NN 86/2005 (15.7.2005.), Rješenju o ovlaštenju Build protecta d.o.o. iz Rijeke za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1699**

Na zahtjev BUILD PROTECT d.o.o. iz Rijeke, Ivekovićeva 1, a na temelju članka 91. stavka 4. Zakona o
zaštiti na radu (»Narodne novine«, broj 59/96, 94/96 i 114/03) i članka 16.
stavka 1. Pravilnika o uvjetima pod kojima pravne osobe mogu obavljati poslove
zaštite na radu (»Narodne novine«, broj 114/02 i 126/03), ministar
gospodarstva, rada i poduzetništva donosi

## RJEŠENJE

I.

BUILD PROTECT d.o.o. iz Rijeke, Ivekovićeva 1, ispunjava uvjete za obavljanje poslova
zaštite na radu, te se ovlašćuje da u okviru svoje djelatnosti može obavljati
sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim
opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je
ovlašteno izdavati isprave.

II.

Poslove iz točke I. ovog rješenja navedeno
društvo može obavljati dok ispunjava propisane uvjete, a o svim promjenama koje
se odnose na ispunjavanje uvjeta društvo je obvezno obavijestiti ovo
ministarstvo u roku od 15 dana od dana nastale promjene.

III.

Ovo
rješenje objavit će se u »Narodnim novinama«.

Klasa:
UP/I-116-01/03-04/42

Urbroj: 526-08-05-6

Zagreb,
11. srpnja 2005.

p.o. Državna tajnica

**Vera Babić, dipl. iur., v. r.**

Rješenje, NN 86/2005-1699
## Rješenje o odobrenju osnivanja i upravljanja investicijskim fondovima Aureus Investu d.o.o. iz Pule

### NN 86/2005 (15.7.2005.), Rješenje o odobrenju osnivanja i upravljanja investicijskim fondovima Aureus Investu d.o.o. iz Pule

# KOMISIJA ZA VRIJEDNOSNE PAPIRE REPUBLIKE HRVATSKE

**1703**

Komisija za vrijednosne papire Republike
Hrvatske, na temelju odredbi članka 12. točke 5. Zakona o tržištu vrijednosnih
papira (»Narodne novine« br. 84/02), i članka 18.
stavka 1. Zakona o investicijskim fondovima (»Narodne novine« br. 107/95, 12/96 i 114/01), rješavajući o zahtjevu društva
za osnivanje i upravljanje investicijskim fondovima AUREUS INVEST d.o.o., Pula,
Preradovićeva 38, zastupano po Mladenu Pavičeviću, odvjetniku iz Pule, u predmetu za izdavanje
odobrenja za poslovanje, donijela je na sjednici 7. srp­nja
2005. godine

## RJEŠENJE

1. Društvu za osnivanje i upravljanje
investicijskim fondovima AUREUS INVEST d.o.o., Pula, Preradovićeva
38, koje je upisano u sudski registar Trgovačkog suda u Rijeci s MBS: 040214569
daje se odobrenje za poslovanje.

2. Ovo rješenje objavljuje se u »Narodnim
novinama«.

Klasa: UP/I-450-08/05-02/95

Urbroj: 567-02/05-02

Zagreb, 7. srpnja 2005.

Predsjednik Komisije

**Miljenko** **Fičor, v. r.**

Rješenje, NN 86/2005-1703
## Rješenje o odobrenju upravljanja Slavonskim investicijskim fondom d.d., Sl-Investu d.o.o. iz Zagreba

### NN 86/2005 (15.7.2005.), Rješenje o odobrenju upravljanja Slavonskim investicijskim fondom d.d., Sl-Investu d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1704**

Komisija za vrijednosne papire Republike
Hrvatske, na temelju odredbi članka 3. stavka 2., 49. stavka 5. i 50. stavka 1.
Zakona o investicijskim fondovima (»Narodne novine« br.
107/95, 12/96 i 114/01), i odredbi članka 12. točka 5. Zakona o tržištu
vrijednosnih papira (»Narodne novine« br. 84/02),
rješavajući o zahtjevu društva za upravljanje investicijskim fondovima
SL-INVEST d.o.o., Zagreb, Trpinjska 9, u predmetu odobrenja za upravljanje
Slavonskim zatvorenim investicijskim fondom d.d., Osijek, Kapucinska 31,
izmjene i dopune Statuta Slavonskog zatvorenog investicijskog fonda d.d.,
Osijek, Kapucinska 31, te izbora depozitne banke i odobrenja novog ugovora s
depozitnom bankom za Slavonski zatvoreni investicijski fond d.d., Osijek,
Kapucinska 31, donijela je na sjednici 7. srpnja 2005. godine

## RJEŠENJE

1. Društvu za upravljanje investicijskim
fondovima SL-INVEST d.o.o., Zagreb, Trpinjska 9, odobrava se upravljanje
Slavonskim zatvorenim investicijskim fondom d.d., Osijek, Kapucinska 31.

2. Odobrava se izmjena i dopuna Statuta
Slavonskog zatvorenog investicijskog fonda d.d., Osijek, Kapucinska 31. Društvo
za uprav­ljanje investicijskim fondovima SL-INVEST
d.o.o., Zagreb, Trpinjska 9, obvezno je objaviti izmjenu i dopunu Statuta u
»Narodnim novinama« i jednim dnevnim novinama u roku sedam dana od dana dostave
ovoga rješenja.

3. Društvu za upravljanje investicijskim
fondovima SL-INVEST d.o.o., Zagreb, Trpinjska 9, odobrava se izbor depozitne
banke HYPO--ALPE-ADRIA-BANK d.d., Zagreb, Koturaška 47, na temelju ugovora
sklopljenog 14. lipnja 2005. godine između društva za upravljanje
investicijskim fondovima SL-INVEST d.o.o., Zagreb, Trpinjska 9 i
HYPO-ALPE-ADRIA-BANK d.d., Zagreb, Koturaška 47 u svezi s obavljanjem poslova
depozitne banke za Slavonski zatvoreni investicijski fond d.d., Osijek,
Kapucinska 31.

4. Ovo rješenje objavljuje se u »Narodnim
novinama«.

Klasa: UP/I-450-08/05-02/96

Urbroj: 567-01/05-02

Zagreb, 7. srpnja 2005.

Predsjednik Komisije

**Miljenko** **Fičor, v. r.**

Rješenje, NN 86/2005-1704
## Rješenje o izdavanju dozvole za obavljanje poslova investicijskog savjetnika Marku Remenaru iz Zagreba

### NN 86/2005 (15.7.2005.), Rješenje o izdavanju dozvole za obavljanje poslova investicijskog savjetnika Marku Remenaru iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1705**

Na temelju odredbi članka 12. točka 5., te članka
54. i 56. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske,  na zahtjev Marka Remenara iz
Zagreba, Grahorova 24, u predmetu izdavanja dozvole
za obavljanje poslova investicijskog savjetnika, na sjednici održanoj 7. srpnja
2005. godine, donijela je sljedeće

## RJEŠENJE

1. Marku Remenaru iz Zagreba, Grahorova 24, izdaje se dozvola za obavljanje poslova
investicijskog savjetnika.

2. Dozvola iz točke 1. izreke izdaje se na
neodređeno vrijeme.

3. Ovo rješenje objavit će se u »Narodnim
novinama«.

Obrazloženje

Marko Remenar podnio je 3. svibnja 2005. godine
zahtjev za izdavanje dozvole za obavljanje poslova investicijskog savjetnika.
Ispit za obavljanje poslova investicijskog savjetnika imenovani je položio 6.
ožujka 2003. godine u organizaciji Komisije za
vrijed­nosne papire Republike Hrvatske i Hrvatske udruge financijskih
analitičara.

U provedenom je postupku utvrđeno da su
ispunjeni svi uvjeti propisani odredbama članka 55. Zakona o tržištu
vrijednosnih papira (»Narodne novine« br. 84/02,
dalje: Zakon) i članka 4. i 5. Pravilnika o sadržaju zahtjeva za izdavanje i
postupku izdavanja dozvola ovlaštenim društvima i osobama ovlaštenim za
obavljanje poslova s vrijednosnim papirima »Narodne novine« br.
143/02). Slijedom iznijetog, riješeno je kao u izreci rješenja.

Ovo rješenje upisuje se u Registar ovlaštenih
investicijskih savjetnika s danom upisa 7. srpnja 2005. godine, pod rednim
brojem 54 (pedesetčetiri).

Marko Remenar ispunio je uvjete iz članka 2.
točka 11. Pravilnika o vrsti i visini administrativnih pristojbi i naknada
(»Narodne novine« br. 115/02 i 43/03).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku 30 dana do dana primitka ovog rješenja.

Klasa: UP/I-450-08/05-02/73

Urbroj: 567-03/05-2

Zagreb, 7. srpnja 2005.

Predsjednik Komisije

**Miljenko** **Fičor, v. r.**

Rješenje, NN 86/2005-1705
## Odluka o izboru člana Odbora za unutarnju politiku i nacionalnu sigurnost Hrvatskoga sabora

### NN 87/2005 (18.7.2005.), Odluka o izboru člana Odbora za unutarnju politiku i nacionalnu sigurnost Hrvatskoga sabora

# HRVATSKI SABOR

**1712**

Na temelju članka 80. Ustava Republike Hrvatske
i članka 64. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O IZBORU ČLANA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

Za člana Odbora za unutarnju politiku i
nacionalnu sigurnost Hrvatskoga sabora bira se TOMISLAV TOMIĆ.

Klasa: 021-13/05-15/24

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1712
## Odluka o razrješenju člana i izboru članice Odbora za turizam Hrvatskoga sabora

### NN 87/2005 (18.7.2005.), Odluka o razrješenju člana i izboru članice Odbora za turizam Hrvatskoga sabora

# HRVATSKI SABOR

**1713**

Na temelju članka 80. Ustava Republike Hrvatske
i članka 70. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O RAZRJEŠENJU ČLANA I IZBORU ČLANICE ODBORA ZA TURIZAM HRVATSKOGA SABORA

I.

Razrješuje se dužnosti člana Odbora za turizam
Hrvatskoga sabora mr. sc.
VLADIMIR ŠIŠLJAGIĆ.

II.

Za članicu Odbora za turizam Hrvatskoga sabora
bira seANA LOVRIN.

Klasa: 021-13/05-15/21

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1713
## Odluka o razrješenju i izboru člana Odbora za turizam Hrvatskoga sabora

### NN 87/2005 (18.7.2005.), Odluka o razrješenju i izboru člana Odbora za turizam Hrvatskoga sabora

# HRVATSKI SABOR

**1714**

Na temelju članka 80. Ustava Republike Hrvatske
i članka 70. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O RAZRJEŠENJU I IZBORU ČLANA ODBORA ZA TURIZAM HRVATSKOGA SABORA

I.

Razrješuje se dužnosti člana Odbora za turizam
Hrvatskoga sabor IVAN DRMIĆ.

II.

Za člana Odbora za turizam Hrvatskoga sabora
bira seKRUNO PERONJA.

Klasa: 021-13/05-15/20

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1714
## Odluka o izboru člana Odbora za ratne veterane Hrvatskoga sabora

### NN 87/2005 (18.7.2005.), Odluka o izboru člana Odbora za ratne veterane Hrvatskoga sabora

# HRVATSKI SABOR

**1715**

Na temelju članka 80. Ustava Republike Hrvatske
i članka 82. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O IZBORU ČLANA ODBORA ZA RATNE VETERANE HRVATSKOGA SABORA

Za člana Odbora za ratne veterane Hrvatskoga
sabora bira se IVAN JURKIN.

Klasa: 021-13/05-15/23

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1715
## Odluka o izboru člana Odbora za poljoprivredu i šumarstvo Hrvatskoga sabora

### NN 87/2005 (18.7.2005.), Odluka o izboru člana Odbora za poljoprivredu i šumarstvo Hrvatskoga sabora

# HRVATSKI SABOR

**1716**

Na temelju članka 80. Ustava Republike Hrvatske
i članka 88. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O IZBORU ČLANA ODBORA ZA POLJOPRIVREDU I ŠUMARSTVO HRVATSKOGA SABORA

Za člana Odbora za poljoprivredu i šumarstvo
Hrvatskoga sabora bira se TOMISLAV TOMIĆ.

Klasa: 021-13/05-15/25

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1716
## Odluka o izboru člana Odbora za pomorstvo, promet i veze Hrvatskoga sabora

### NN 87/2005 (18.7.2005.), Odluka o izboru člana Odbora za pomorstvo, promet i veze Hrvatskoga sabora

# HRVATSKI SABOR

**1717**

Na temelju članka 80. Ustava Republike Hrvatske
i članka 90. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O IZBORU ČLANA ODBORA ZA POMORSTVO, PROMET I VEZE HRVATSKOGA SABORA

Za člana Odbora za pomorstvo, promet i veze
Hrvatskoga sabora bira se IVAN JURKIN.

Klasa: 021-13/05-15/19

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1717
## Odluka o razrješenju člana i izboru članice Odbora za izbor, imenovanja i upravne poslove Hrvatskoga sabora

### NN 87/2005 (18.7.2005.), Odluka o razrješenju člana i izboru članice Odbora za izbor, imenovanja i upravne poslove Hrvatskoga sabora

# HRVATSKI SABOR

**1718**

Na temelju članka 80. Ustava Republike Hrvatske
i članka 92. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O RAZRJEŠENJU ČLANA I IZBORU ČLANICE ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Razrješuje se dužnosti člana Odbora za izbor,
imenovanja i upravne poslove Hrvatskoga sabora IVAN DRMIĆ.

II.

Za članicu Odbora za izbor, imenovanja i upravne
poslove Hrvatskoga sabora bira se MARIJA BAJT.

Klasa: 021-13/05-15/22

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1718
## Odluka o izboru člana Mandatno-imunitetnog povjerenstva Hrvatskoga sabora

### NN 87/2005 (18.7.2005.), Odluka o izboru člana Mandatno-imunitetnog povjerenstva Hrvatskoga sabora

# HRVATSKI SABOR

**1719**

Na temelju članka 80. Ustava Republike Hrvatske
i članka 105. Poslovnika Hrvatskoga sabora, Hrvatski sabor na sjednici 13.
srpnja 2005., donio je

## ODLUKU

### O IZBORU ČLANA MANDATNO-IMUNITETNOG POVJERENSTVA HRVATSKOGA SABORA

Za člana Mandatno-imunitetnog povjerenstva
Hrvatskoga sabora bira se TOMISLAV TOMIĆ.

Klasa: 021-13/05-15/26

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1719
## Odluka o imenovanju članice Odbora za dodjelu Državne nagrade tehničke kulture Faust Vrančić

### NN 87/2005 (18.7.2005.), Odluka o imenovanju članice Odbora za dodjelu Državne nagrade tehničke kulture Faust Vrančić

# HRVATSKI SABOR

**1720**

Na temelju članka 80. Ustava Republike Hrvatske
i članka 39. stavka 2. Zakona o tehničkoj kulturi (»Narodne novine«, br. 76/93. i 11/94.), Hrvatski sabor na sjednici 13. srpnja
2005., donio je

## ODLUKU

### O IMENOVANJU ČLANICE ODBORA ZA DODJELU DRŽAVNE NAGRADE TEHNIČKE KULTUREFAUST VRANČIĆ

Za članicu Odbora za dodjelu Državne nagrade
tehničke kulture Faust Vrančić imenuje se IVANKA ROKSANDIĆ, članica Odbora za
obrazovanje, znanost i kulturu Hrvatskoga sabora.

Klasa: 021-13/05-06/05

Zagreb, 13. srpnja 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 87/2005-1720
## Uredba o utvrđivanju radnih mjesta u Ministarstvu unutarnjih poslova koja se popunjavaju bez objave natječaja

### NN 88/2005 (20.7.2005.), Uredba o utvrđivanju radnih mjesta u Ministarstvu unutarnjih poslova koja se popunjavaju bez objave natječaja

# VLADA REPUBLIKE HRVATSKE

**1733**

Na temelju članka 82. stavka 3. Zakona o
policiji (»Narodne novine«, broj 129/2000), Vlada Republike Hrvatske je na
sjednici održanoj 14. srpnja 2005. godine donijela

## UREDBU

### O UTVRĐIVANJU RADNIH MJESTA U MINISTARSTVU UNUTARNJIH POSLOVA KOJA SE POPUNJAVAJU BEZ OBJAVE NATJEČAJA

Članak 1.

Ovom Uredbom utvrđuju se radna mjesta u
Ministarstvu unutarnjih poslova koja se popunjavaju bez objave natječaja.

Članak 2.

Radna mjesta iz članka 1. ove Uredbe su sva
radna mjesta utvrđena Pravilnikom o unutarnjem redu Ministarstva unutarnjih
poslova u ustrojstvenim jedinicama »Odjel posebnih kriminalističkih poslova« i
»Jedinica za zaštitu svjedoka«.

Članak 3.

Ova Uredba stupa na snagu osmog dana od dana
objave u »Narodnim novinama«.

Klasa: 110-01/05-01/03

Urbroj: 5030106-05-2

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Uredba, NN 88/2005-1733
## Uredba o prestanku rada Ureda za provođenje projek­ta sukcesije

### NN 88/2005 (20.7.2005.), Uredba o prestanku rada Ureda za provođenje projek­ta sukcesije

# VLADA REPUBLIKE HRVATSKE

**1734**

Na temelju članka 26. Zakona o Vladi Republike
Hrvatske (»Narodne novine«, br. 101/98, 15/2000,
117/2001, 199/2003 i 30/2004), Vlada Republike Hrvatske je na sjednici održanoj
14. srpnja 2005. godine donijela

## UREDBU

### O PRESTANKU RADA UREDA ZA PROVOĐENJE PROJEKTA SUKCESIJE

Članak 1.

Danom stupanja na snagu ove Uredbe prestaje s
radom Ured za provođenje projekta sukcesije (u daljnjem tekstu: Ured), a Uredba
o Uredu za provođenje projekta sukcesije (»Narodne novine«, br.
7/93 i 70/2001), prestaje važiti.

Članak 2.

Danom prestanka rada Ureda poslove,
dokumentaciju, sredstva za rad, financijska sredstva, opremu te prava i obveze
Ureda preuzima Ministarstvo pravosuđa.

Članak 3.

Državne službenike Ureda preuzet će i
rasporediti Ministarstvo pravosuđa nakon donošenja izmjena i dopuna Pravilnika
o unutarnjem redu Ministarstva pravosuđa.

Državni službenici koji ne budu raspoređeni na
način utvrđen u stavku 1. ovog članka, stavit će se na raspolaganje Vladi
Republike Hrvatske, u skladu s propisima koji se odnose na državne službenike.

Članak 4.

Ova Uredba stupa na snagu danom objave u
»Narodnim novinama«.

Klasa: 022-03/05-01/08

Urbroj: 5030109-05-1

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Uredba, NN 88/2005-1734
## Odluka o početku rada Carinarnice Varaždin

### NN 88/2005 (20.7.2005.), Odluka o početku rada Carinarnice Varaždin

# VLADA REPUBLIKE HRVATSKE

**1735**

Na temelju članka 5. stavka 5. Zakona o
carinskoj službi (»Narodne novine«, broj 67/2001), Vlada Republike Hrvatske je
na sjed­nici održanoj 14.
srpnja 2005. godine donijela

## ODLUKU

### O POČETKU RADA CARINARNICE VARAŽDIN

I.

Carinarnica Varaždin sa sjedištem u Varaždinu na
području:

a) Varaždinske županije, na području gradova
Ivanec, Lepoglava, Ludbreg, Novi Marof, Varaždin i Varaždinske Toplice, te
općina Bednja, Breznica, Breznički Hum, Beretinec,
Cestica, Donja Voća, Donji Martijanec, Gornji Kneginec, Jalžabet, Klenovnik, Ljubešćica, Mali Bukovec, Maruševec, Petrijanec, Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec, Vinica i Visoko;

b) Međimurske županije, na području gradova
Čakovec, Mursko Središće i Prelog,
te općina Belica, Dekanovec,
Domašinec, Donja Dubrava, Donji Kraljevec,
Donji Vidovec, Goričan,
Gornji Mihaljevec, Kotoriba,
Mala Subotica, Nedelišće, Orehovica,
Podturen, Selnica, Strahoninec,
Sveta Marija, Sveti Juraj na Bregu, Sveti Martin na
Muri, Šenkovec, Štrigova i Vratišinec, započinje s radom 14. srpnja 2005. godine.

II.

Ova Odluka stupa na snagu danom donošenja, a
objavljuje se u »Narodnim novinama«.

Klasa: 413-01/05-01/03

Urbroj: 5030120-05-1

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Odluka, NN 88/2005-1735
## Odluka o izmjeni Odluke o preferencijalnoj carinskoj kvoti pri uvozu određenoga poljoprivrednog proizvoda iz zemalja članica Europske unije

### NN 88/2005 (20.7.2005.), Odluka o izmjeni Odluke o preferencijalnoj carinskoj kvoti pri uvozu određenoga poljoprivrednog proizvoda iz zemalja članica Europske unije

# VLADA REPUBLIKE HRVATSKE

**1736**

Na temelju članka 14. stavka 2. Zakona o
poljoprivredi (»Narod­ne novine«, br. 66/2001 i
83/2002), članka 4. Zakona o Carinskoj tarifi (»Narodne novine«, br. 61/2000 i 117/2000) i članka 30. stavka 2. Zakona o
Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004), Vlada Republike Hrvatske je na
sjednici održanoj 14. srpnja 2005. godine donijela

## ODLUKU

### O IZMJENI ODLUKE O PREFERENCIJALNOJ CARINSKOJ KVOTI PRI UVOZU ODREĐENOGA POLJOPRIVREDNOG PROIZVODA IZ ZEMALJA ČLANICA EUROPSKE UNIJE

I.

U Odluci o preferencijalnoj
carinskoj kvoti pri uvozu određenoga poljoprivrednog proizvoda iz zemalja
članica Europske unije (»Narodne novine«, broj 179/2004), u točki V. riječi:
»30. lipnja«, zamjenjuju se riječima: »30. studenoga«.

II.

Ova Odluka stupa na snagu danom donošenja, a
objavit će se u »Narodnim novinama«.

Klasa: 413-01/05-01/02

Urbroj: 5030116-05-1

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Odluka, NN 88/2005-1736
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Podravska Moslavina

### NN 88/2005 (20.7.2005.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Podravska Moslavina

# VLADA REPUBLIKE HRVATSKE

**1737**

Na temelju članka 45. stavka 1. Zakona o
poljoprivrednom zemljištu (»Narodne novine«, broj 66/01, 87/02 i 48/05) Vlada
Republike Hrvatske je na sjednici održanoj 14. srpnja 2005. godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE PODRAVSKA MOSLAVINA

I.

Javni natječaj za dodjelu koncesije za korištenje
poljoprivrednog zemljišta u vlasništvu Republike Hrvatske raspisuje se za
poljoprivredno zemljište koje se nalazi u Osječko-baranjskoj županiji, na
području Općine Podravska Moslavina, a prema Izvatku iz zemljišne knjige
Općinskog suda u Donjem Miholjcu i posjedovnom listu Područnog ureda za
katastar Osijek, Ispostava-Odsjek za katastar nekretnina Donji Miholjac,
Državne geodetske uprave, označeno je kao:

*k.o.
Moslavina Podravska*

|  |  |  |  |  |
| --- | --- | --- | --- | --- |
| k.č.br. | kultura | klasa | ha a m2 | cijena u kunama |
| 608/1 | ORANICA | 3 | 30 00 00 | 9.522,00 |
| 1592 | ORANICA | 4 | 40 38 56 | 11.251,00 |
| 1593 | ORANICA | 4 | 40 96 79 | 11.414,00 |
| 1601 | ORANICA | 5 | 15 52 51 | 3.707,00 |
| 1601 | ORANICA | 6 | 15 52 52 | 3.090,00 |
| 1602/2 | ORANICA | 4 | 17 40 47 | 4.849,00 |
| 1602/2 | ORANICA | 7 | 14 09 92 | 2.525,00 |
| 1603 | ORANICA | 6 | 27 10 40 | 5.394,00 |
| 1604 | ORANICA | 5 | 15 82 55 | 3.779,00 |
| 1604 | ORANICA | 6 | 15 82 56 | 3.149,00 |
| 1605 | ORANICA | 4 | 21 03 68 | 5.861,00 |
| 1605 | ORANICA | 5 | 21 03 69 | 5.024,00 |

Sveukupna površina: 274 ha 73 a 65 m2

Sveukupna početna visina godišnje koncesijske
naknade iznosi: 69.595,00 kuna.

II.

Koncesija za korištenje poljoprivrednog zemljišta
iz točke I. ove Odluke, kao proizvodno-tehnološke cjeline, može se dati pravnoj
i fizičkoj osobi za biljnu i stočarsku proizvodnju na vrijeme od 30 godina,
koja priloži dokaze o ispunjavanju uvjeta propisanih člankom 44. Zakona o
poljoprivrednom zemljištu i člankom 4. Zakona o koncesijama (»Narodne novine«,
broj 89/92).

III.

Postupak natječaja prema ovoj Odluci provest će
Povjerenstvo za dodjelu koncesija za korištenje poljoprivrednog zemljišta u
vlasništvu Republike Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a
objavit će se u »Narodnim novinama«.

Klasa: 320-02/05-03/12

Urbroj: 5030116-05-1

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Odluka, NN 88/2005-1737
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Dragalić

### NN 88/2005 (20.7.2005.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Općine Dragalić

# VLADA REPUBLIKE HRVATSKE

**1738**

Na temelju članka 45. stavka 1. Zakona o
poljoprivrednom zem­ljištu
(»Narodne novine«, br. 66/2001, 87/2002 i 48/2005),
Vlada Republike Hrvatske je na sjednici održanoj 14. srpnja 2005. godine
donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE DRAGALIĆ

I.

Javni natječaj za dodjelu koncesije za
korištenje poljoprivrednog zemljišta u vlasništvu Republike Hrvatske raspisuje
se za poljoprivredno zemljište koje se nalazi u Brodsko-posavskoj županiji, na
području Općine Dragalić, a prema Izvatku iz
zemljišne knjige Općinskog suda u Novoj Gradiški i posjedovnom listu Područnog
ureda za katastar Slavonski Brod, Ispostava Nova Gradiška, Državne geodetske
uprave, označeno je kao:

*k.o. Mašić*

|  |  |  |  |  |
| --- | --- | --- | --- | --- |
| k.č.br. | Kultura | klasa | ha a m2 | naknada u kunama |
| 899 | Oranica | 4 | 24 13 70 | 6.117,00 kn |
| 901 | Oranica | 4 | 21 81 17 | 5.528,00 kn |
| 903 | Oranica | 4 | 19 65 49 | 4.981,00 kn |
| 929 | Oranica | 4 | 24 73 70 | 6.269,00 kn |
| 931 | Oranica | 4 | 24 67 35 | 6.253,00 kn |
| 933 | Oranica | 4 | 24 95 04 | 6.323,00 kn |

Sveukupna površina: 139 ha 96 a 45 m2.

Sveukupna početna visina godišnje koncesijske
naknade iznosi: 35.471,00 kuna.

II.

Koncesija za korištenje poljoprivrednog
zemljišta iz točke I. ove Odluke, kao proizvodno-tehnološke cjeline, može se
dati pravnoj i fizičkoj osobi za biljnu i stočarsku proizvodnju na vrijeme od
30 godina, koja priloži dokaze o ispunjavanju uvjeta propisanih člankom 44.
Zakona o poljoprivrednom zemljištu i člankom 4. Zakona o koncesijama (»Narodne
novine«, broj 89/92).

III.

Postupak natječaja prema ovoj Odluci provest će
Povjerenstvo za dodjelu koncesija za korištenje poljoprivrednog zemljišta u
vlasništvu Republike Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a
objavit će se u »Narodnim novinama«.

Klasa: 320-02/05-03/13

Urbroj: 5030116-05-1

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Odluka, NN 88/2005-1738
## Rješenje o imenovanju državnog tajnika Ministarstva znanosti, obrazovanja i športa

### NN 88/2005 (20.7.2005.), Rješenje o imenovanju državnog tajnika Ministarstva znanosti, obrazovanja i športa

# Vlada Republike Hrvatske

**1741**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 40. stavka 1. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 14. srpnja 2005. godine donijela

## RJEŠENJE

### O IMENOVANJU DRŽAVNOG TAJNIKA MINISTARSTVA ZNANOSTI,OBRAZOVANJA I ŠPORTA

Imenuje se dr. sc.
DRAŽEN VIKIĆ TOPIĆ državnim tajnikom Ministarstva znanosti, obrazovanja i
športa.

Klasa: 080-02/05-01/147

Urbroj: 50304/2-05-01

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1741
## Rješenje o imenovanju pomoćnice ministra znanosti, obrazovanja i športa

### NN 88/2005 (20.7.2005.), Rješenje o imenovanju pomoćnice ministra znanosti, obrazovanja i športa

# Vlada Republike Hrvatske

**1742**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 14. srpnja 2005. godine donijela

## RJEŠENJE

### O IMENOVANJU POMOĆNICE MINISTRA ZNANOSTI, OBRAZOVANJA I ŠPORTA

Imenuje se DRAGICA DUJMOVIĆ MARKUSI pomoćnicom
ministra znanosti, obrazovanja i športa.

Klasa: 080-02/05-01/148

Urbroj: 50304/2-05-01

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1742
## Rješenje o imenovanju pomoćnika ministra znanosti, obrazovanja i športa

### NN 88/2005 (20.7.2005.), Rješenje o imenovanju pomoćnika ministra znanosti, obrazovanja i športa

# Vlada Republike Hrvatske

**1743**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 14. srpnja 2005. godine donijela

## RJEŠENJE

### O IMENOVANJU POMOĆNIKA MINISTRA ZNANOSTI OBRAZOVANJA I ŠPORTA

Imenuje se mr. sc.
DRAŽEN HARASIN pomoćnikom ministra znanosti, obrazovanja i športa.

Klasa: 080-02/05-01/149

Urbroj: 50304/2-05-01

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1743
## Rješenje o razrješenju člana Nacionalnog vijeća za konkurentnost

### NN 88/2005 (20.7.2005.), Rješenje o razrješenju člana Nacionalnog vijeća za konkurentnost

# Vlada Republike Hrvatske

**1744**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 14. srpnja 2005. godine donijela

## RJEŠENJE

### O RAZRJEŠENJU ČLANA NACIONALNOG VIJEĆA ZA KONKURENTNOST

Razrješuje se ZDENKO MUČNJAK dužnosti člana
Nacionalnog vijeća za konkurentnost, kao predstavnik sindikata.

Klasa: 080-02/05-02/29

Urbroj: 50304/2-05-03

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1744
## Rješenje o imenovanju člana Nacionalnog vijeća za konkurentnost

### NN 88/2005 (20.7.2005.), Rješenje o imenovanju člana Nacionalnog vijeća za konkurentnost

# Vlada Republike Hrvatske

**1745**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 14. srpnja 2005. godine donijela

## RJEŠENJE

### O IMENOVANJU ČLANA NACIONALNOG VIJEĆA ZA KONKURENTNOST

Imenuje se VILIM RIBIĆ članom Nacionalnog vijeća
za konkurentnost, kao predstavnik sindikata.

Klasa: 080-02/05-01/45

Urbroj: 50304/2-05-02

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1745
## Rješenje o razrješenju člana Savjeta za razvoj civilnoga društva

### NN 88/2005 (20.7.2005.), Rješenje o razrješenju člana Savjeta za razvoj civilnoga društva

# Vlada Republike Hrvatske

**1746**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i točke IV. Odluke o osnivanju Savjeta
za razvoj civilnog društva (»Narodne novine«, br. 26/2002,
111/2003 i 34/2004), Vlada Repub­ike
Hrvatske je na sjednici održanoj 14. srpnja 2005. godine donijela

## RJEŠENJE

### O RAZRJEŠENJU ČLANA SAVJETA ZA RAZVOJ CIVILNOGA DRUŠTVA

Razrješuje se LIDIJA BURIĆ dužnosti člana
Savjeta za razvoj civilnoga društva.

Klasa: 080-02/05-02/46

Urbroj: 50304/2-05-07

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1746
## Rješenje o imenovanju člana Savjeta za razvoj civilnoga društva

### NN 88/2005 (20.7.2005.), Rješenje o imenovanju člana Savjeta za razvoj civilnoga društva

# Vlada Republike Hrvatske

**1747**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i točke IV. Odluke o osnivanju Savjeta
za razvoj civilnog društva (»Narodne novine«, br.
26/2002, 111/2003 i 34/2004), Vlada Repub­like
Hrvatske je na sjednici održanoj 14. srpnja 2005. godine donijela

## RJEŠENJE

### O IMENOVANJU ČLANA SAVJETA ZA RAZVOJ CIVILNOGA DRUŠTVA

Imenuje se JADRANKA CIGELJ JAKIMOVA članom
Savjeta za razvoj civilnoga društva.

Klasa: 080-02/05-01/68

Urbroj: 50304/2-05-05

Zagreb, 14. srpnja 2005.

Predsjednik

**dr****. sc. Ivo Sanader**,
v. r.

Rješenje, NN 88/2005-1747
## Odluka o izdavanju i prodaji prigodnoga srebrnoga kovanog novca "Zimske olimpijske igre 2006., Italija"

### NN 88/2005 (20.7.2005.), Odluka o izdavanju i prodaji prigodnoga srebrnoga kovanog novca "Zimske olimpijske igre 2006., Italija"

# HRVATSKA NARODNA BANKA

**1752**

Na temelju članka 20. i članka 38. stavka 3. pod
n) Zakona o Hrvatskoj narodnoj banci (»Narodne novine«, br.
36/2001.) Savjet Hrvatske narodne banke na sjednici održanoj 13. srpnja 2005.
donio je

## ODLUKU

### O IZDAVANJU I PRODAJI PRIGODNOGA SREBRNOGA KOVANOG NOVCA »ZIMSKE OLIMPIJSKE IGRE 2006., ITALIJA«

1. Hrvatska narodna banka u suradnji s Hrvatskim
novčarskim zavodom d.o.o. iz Zagreba izdaje prigodni srebrni kovani novac u
povodu održavanja Zimskih olimpijskih igara 2006. u Italiji.

2. Prigodni srebrni kovani novac iz točke 1. ove
odluke izdaje se u apoenu od 150 kuna, u količini ne većoj od 15 000 komada i u
ukupnom iznosu ne većem od 2.250.000,00 kuna.

3. Prigodni srebrni kovani novac iz točke 2. ove
odluke bit će izrađen od srebra stupnja čistoće 925/1000, u specijalnoj tehnici
kovanja kojom se postiže kakvoća polirane ploče, s visokosjajnim
ravnim površinama i matiranim reljefnim detaljima, prigodnih motiva. Srebrni
kovani novac imat će masu od 24 grama i promjer od 37 milimetara.

4. Prigodni srebrni kovani novac od 150 kuna s
lica izgleda ovako: u središnjem dijelu nalazi se prikaz skijašice u dinamičnoj
kretnji na skijaškoj stazi. Iznad skijašice prikaz je logotipa Hrvatskoga
olimpijskog odbora. Polukružno, uz rub prigodnoga kovanog novca, ispisan je
tekst »OLIMPIJSKE IGRE, 2006.«

5. Prigodni srebrni kovani novac od 150 kuna s
naličja izgleda ovako: u središnjem dijelu, u dva retka, smješteni su oznaka
nominalne vrijednosti »150« i naziv novčane jedinice »KUNA«. U sredini je, uz
donji rub, prikaz grba Republike Hrvatske. S lijeve na desnu stranu, polukružno
uz rub, počevši od grba, ispisan je tekst »REPUBLIKA HRVATSKA«.

6. Obod je prigodnoga srebrnoga kovanog novca od
150 kuna gladak i ima utisnute tehničke podatke »Ag 925/1000 24 g  37 mm
PP HNZ«.

7. Autor je idejnoga i likovnog rješenja
srebrnoga kovanog novca od 150 kuna Kuzma Kovačić,
akademski kipar.

8. Prigodni srebrni kovani novac iz točke 2. ove
odluke prodavat će se u Republici Hrvatskoj po cijeni od 195,00 kuna za komad.

9. Prodaju prigodnoga srebrnoga kovanog novca iz
točke 2. ove odluke obavljat će Hrvatski novčarski zavod d.o.o. iz Zagreba.

10. Prigodni srebrni kovani novac iz točke 2.
ove odluke pustit će se u prodaju 20. srpnja 2005.

11. Ova odluka stupa na snagu danom objave u
»Narodnim novinama«.

O. br. 672/2005.

Zagreb, 13. srpnja 2005.

Predsjednik Savjeta

Hrvatske narodne banke

guvernerHrvatske narodne banke

**dr****. sc. Željko Rohatinski**, v. r.

Odluka, NN 88/2005-1752
## Odluka o izdavanju i prodaji prigodnoga srebrnoga kovanog novca "Svjetsko nogometno prvenstvo 2006., Njemačka"

### NN 88/2005 (20.7.2005.), Odluka o izdavanju i prodaji prigodnoga srebrnoga kovanog novca "Svjetsko nogometno prvenstvo 2006., Njemačka"

# HRVATSKA NARODNA BANKA

**1753**

Na temelju članka 20. i članka 38. stavka 3. pod
n) Zakona o Hrvatskoj narodnoj banci (»Narodne novine«, br.
36/2001.) Savjet Hrvatske narodne banke na sjednici održanoj 13. srpnja 2005.
donio je

## ODLUKU

### O IZDAVANJU I PRODAJI PRIGODNOGA SREBRNOGA KOVANOG NOVCA »SVJETSKO NOGOMETNO PRVENSTVO 2006., NJEMAČKA«

1. Hrvatska narodna banka u suradnji s Hrvatskim
novčarskim zavodom d.o.o. iz Zagreba izdaje prigodni srebrni kovani novac u
povodu održavanja Svjetskoga nogometnog prvenstva 2006. u Njemačkoj.

2. Prigodni srebrni kovani novac iz točke 1. ove
odluke izdaje se u apoenu od 150 kuna, u količini ne većoj od 50 000 komada i u
ukupnom iznosu ne većem od 7.500.000,00 kuna.

3. Prigodni srebrni kovani novac iz točke 2. ove
odluke bit će izrađen od srebra stupnja čistoće 925/1000, u specijalnoj tehnici
kovanja kojom se postiže kakvoća polirane ploče, s visokosjajnim
ravnim površinama i matiranim reljefnim detaljima, prigodnih motiva. Srebrni
kovani novac imat će masu od 24 grama i promjer od 37 milimetara.

4. Prigodni srebrni kovani novac od 150 kuna s
lica izgleda ovako: u središnjem je dijelu prikaz nogometaša s loptom u
dinamičnoj kretnji. Lijevo od nogometaša istaknut je službeni znak priredbe.
Polukružno uz rub ispisan je tekst »2006. FIFA SVJETSKO NOGOMETNO PRVENSTVO,
NJEMAČKA«.

5. Prigodni srebrni kovani novac od 150 kuna s
naličja izgleda ovako: u središnjem se dijelu, u dva retka, nalaze oznaka
nominalne vrijednosti »150« i naziv novčane jedinice »KUNA«. U sredini je, uz
donji rub, prikaz grba Republike Hrvatske. S lijeve na desnu stranu, polukružno
uz rub, počevši od grba, ispisan je tekst »REPUBLIKA HRVATSKA«.

6. Obod je prigodnoga srebrnoga kovanog novca od
150 kuna gladak i ima utisnute tehničke podatke »Ag 925/1000 24 g  37 mm
PP HNZ«.

7. Autor je idejnoga i likovnog rješenja
srebrnoga kovanog novca od 150 kuna Kuzma Kovačić,
akademski kipar.

8. Prigodni srebrni kovani novac iz točke 2. ove
odluke prodavat će se u Republici Hrvatskoj po cijeni od 195,00 kuna za komad.

9. Prodaju prigodnoga srebrnoga kovanog novca iz
točke 2. ove odluke obavljat će Hrvatski novčarski zavod d.o.o. iz Zagreba.

10. Prigodni srebrni kovani novac iz točke 2.
ove odluke pustit će se u prodaju 20. srpnja 2005.

11. Ova odluka stupa na snagu danom objave u »Narodnim
novinama«.

O. br. 673/2005.

Zagreb, 13. srpnja 2005.

Predsjednik Savjeta

Hrvatske narodne banke

guvernerHrvatske narodne banke

**dr****. sc. Željko Rohatinski**, v. r.

Odluka, NN 88/2005-1753
## Pravilnik o izmjeni i dopuni Pravilnika o uvjetima i načinu ostvarivanja prava na ortopedska i druga pomagala

### NN 88/2005 (20.7.2005.), Pravilnik o izmjeni i dopuni Pravilnika o uvjetima i načinu ostvarivanja prava na ortopedska i druga pomagala

# HRVATSKI ZAVOD ZA ZDRAVSTVENO OSIGURANJE

**1754**

Na osnovi članka 16. stavka 2. Zakona o
zdravstvenom osiguranju (»Narodne novine« broj 94/01., 88/02., 149/02., 117/03,
30/04. i 177/04.) i članka 19. podstavka 11. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.), Upravno
vijeće Hrvatskog zavoda za zdravstveno osiguranje na 20. sjednici održanoj 29.
lipnja 2005. godine donijelo je

## PRAVILNIK

### O IZMJENI I DOPUNI PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja
prava na ortopedska i druga pomagala (»Narodne novine«, broj 25/05. i 41/05. –
u daljnjem tekstu: Pravilnik) u Popisu pomagala iz članka 3. stavka 2.

– pod rednim brojem 679. u stupcu 10. pod točkom
IV dodaju se riječi: »10 god.« , a u stupcu 13. riječi: »za vrijeme redovnog
školovanja, odnosno prekvalifikacije« zamjenjuju se riječima: »od navršene 7.
godine života«.

– pod rednim brojem 709. u stupcu 13. broj:
»54.67« zamjenjuje se brojem: »54.64«.

– pod rednim brojem 713. u stupcu 13. broj:
»178,52« zamjenjuje se brojem: »189,86«.

Članak 2.

U članku 79. stavku 1. iza riječi: »potpunim«
dodaje se riječ: »obostranim« , a u stavku 2. brišu se riječi: »točke 1. i 2.«.

Stavak 4. mijenja se i glasi:

»Pomagalo iz stavka 1. točke 3. ovog članka
odobrava se osiguranoj osobi od navršene 7. godine života.«

Članak 3.

U članku 109. tekst: »od 1. srpnja 2005. godine«
zamjenjuje se tekstom: »od 1. siječnja 2006. godine«.

Članak 4.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 025-04/05-01/161

Urbroj: 338-01-01-05-1

Zagreb, 29. lipnja 2005.

Predsjednik

Upravnog vijeća Hrvatskog

zavoda za zdravstveno osiguranje

**prim****. Stjepan Bačić, dr.
med**., v. r.

Pravilnik, NN 88/2005-1754
## Pravilnik o izmjeni Pravilnika o načinu propisivanja, izdavanja i naplaćivanja lijekova

### NN 88/2005 (20.7.2005.), Pravilnik o izmjeni Pravilnika o načinu propisivanja, izdavanja i naplaćivanja lijekova

# HRVATSKI ZAVOD ZA ZDRAVSTVENO OSIGURANJE

**1755**

Na osnovi članka 132. Zakona o zdravstvenom
osiguranju (»Narodne novine« broj 94/01., 88/02., 149/02., 117/03., 30/04. i
177/04.) i članka 19. Statuta Hrvatskoga zavoda za zdravstveno osiguranje (»Narodne
novine« broj 16/02., 24/02. i 58/03.), Upravno vijeće Hrvatskoga zavoda za
zdravstveno osiguranje na 20. sjednici održanoj 29. lipnja 2005. godine
donijelo je

## PRAVILNIK

### O IZMJENI PRAVILNIKA O NAČINU PROPISIVANJA, IZDAVANJA I NAPLAĆIVANJA LIJEKOVA

Članak 1.

U Pravilniku o načinu propisivanja, izdavanja i
naplaćivanja lijekova (»Narodne novine« broj 135/02., 158/03., 43/04., 81/04. i
5/05 – daljnjem tekstu: Pravilnik) članak 6., briše se.

Članak 2.

U članku 9. stavku 2. riječi: »na poleđini
recepta upisuje: ime, prezime i šifru doktora specijalista koji je lijek
preporučio, datum preporuke i broj nalaza doktora specijalista, te naziv
zdravstvene ustanove, odnosno ordinacije privatne prakse« zamjenjuju se
riječima: »upisuje, u za to predviđenu rubriku na tiskanici recepta, šifru
doktora specijalista koji je lijek preporučio«.

Članak 3.

Ovaj Pravilnik stupa na snagu danom objave u
»Narodnim novinama«.

Klasa: 025-04/05-01/162

Urbroj: 338-01-01-05-

Zagreb, 29. lipnja 2005.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Pravilnik, NN 88/2005-1755
## Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2005. godinu

### NN 88/2005 (20.7.2005.), Odluka o izmjeni i dopuni Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2005. godinu

# HRVATSKI ZAVOD ZA ZDRAVSTVENO OSIGURANJE

**1756**

Na osnovi odredbe članka 85. Zakona o zdravstvenom
osiguranju (»Narodne novine« broj 94/01., 88/02., 149/02., 117/03., 30/04. i
177/04.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.), Upravno vijeće Hrvatskog
zavoda za zdravstveno osiguranje na 20. sjednici održanoj 29. lipnja 2005.
godine, uz suglasnost ministra nadležog za zdravstvo
prema prethodno pribavljenom mišljenju nadležnih komora, donijelo je

## ODLUKU

### O IZMJENI I DOPUNI ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM RADNICIMA ZA 2005. GODINU

Članak 1.

U Odluci o osnovama za sklapanje ugovora sa
zdravstvenim ustanovama i privatnim zdravstvenim radnicima za 2005. godinu
(»Narodne novine« broj 188/04., 30/05., 51/05. i 60/05.) u članku 11. stavku 4.
riječi »do 30. lipnja 2005. godine« zamjenjuju se riječima »do 30. rujna 2005.
godine«.

Članak 2.

U članku 30. Odluke:

– iza broja »3.a« briše se slovo »i« , i upisuje
se zarez, te se iza broja »3.b« dodaje tekst: »i 3.c«

– u Tablici 3.b »PLAĆANJE PO TERAPIJSKOM
POSTUPKU – PPTP -GRUPE ZA UGOVARANJE – BOLNIČKA ZDRAVSTVENA ZAŠTITA« brišu se
podaci navedeni pod rednim brojevima: 116., 117. i 118.

– iza Tablice 3.b »PLAĆANJE PO TERAPIJSKOM
POSTUPKU – PPTP -GRUPE ZA UGOVARANJE – BOLNIČKA ZDRAVSTVENA ZAŠTITA« dodaje se
Tablica 3.c koja glasi:

»Tablica 3.c POSTUPCI PRIPREME KADAVERIČNOG
DONORA U SVRHU EKSPLANTACIJE I EKSPLANTACIJE

|  |  |  |  |
| --- | --- | --- | --- |
| R. br. | Šifra | Naziv PPTP-a | Cijena |
| 1. | 99K07 | Multiorganska eksplantacija | 42.840,00 |
| 2. | 99K08 | Eksplantacija bubrega | 32.130,00 |
| 3. | 99K09 | Multiorganska eksplantacija i eksplantacija tkiva | 53.550,00 |

Članak 3.

Ova Odluka stupa na snagu danom objave u
»Narodnim novinama«.

Klasa: 025-04/05-01/164

Urbroj: 338-01-01-05-1

Zagreb, 29. lipnja 2005.

Predsjednik

Upravnog vijeća

Hrvatskog zavoda za zdravstveno osiguranje

**prim****. Stjepan Bačić, dr.
med**., v. r.

Odluka, NN 88/2005-1756
## Odluka o izmjeni Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

### NN 88/2005 (20.7.2005.), Odluka o izmjeni Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

# HRVATSKI ZAVOD ZA ZDRAVSTVENO OSIGURANJE

**1757**

Na osnovi članka 19. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.) Upravno
vijeće Hrvatskog zavoda za zdravstveno osiguranje na 20. sjednici održanoj 29.
lipnja 2005. godine donijelo je

## ODLUKU

### O IZMJENI ODLUKE O UTVRĐIVNJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA – VREMENSKI I KADROVSKI NORMATIVI

Članak 1.

U Odluci o utvrđivanju Popisa dijagnostičkih i
terapijskih postupaka u zdravstvenim djelatnostima – vremenski i kadrovski
normativi (»Narodne novine« broj 15/92, 29/93, 65/93, 31/95, 73/99, 3/00,
18/00, 118/01, 44/02, 76/02, 85/02, 92/02, 130/02, 151/02., 11/03., 32/03.,
43/03., 203/03. i 30/05. – u daljnjem tekstu: Odluka) u Popisu dijagnostičkih i
terapijskih postupaka u zdravstvenim djelatnostima – vremenski i kadrovski
normativi koji je sastavni dio Odluke postojeći podaci upisani pod sljedećim
šiframa mijenjaju se i glase:

|  |  |  |  |  |
| --- | --- | --- | --- | --- |
| Šifra | Opis postupka | Djelatnici | Vrijeme (min) | ukupno bodovi |
| 29106 | Citološka analiza neskiriniranih nalaza (uključuje i bojenje) | 1 liječnik specijalist | 10 | 3,00 |
| 29108 | Citološka analiza skriniranih nalaza (bris cerviksa obojenih po Papanicolaou, uključuje i bojenje | 1 liječnik specijalist  1 viši zdravstveni tehničar | 5    10 | 2,96 |

Pod šiframa 52368, 52469 i 93011 u stupcu »Djelatnici«
riječ: »zdravstveni« zamjenjuje se s riječi: »zubni«.

Članak 2.

Ova Odluka stupa na snagu danom objave u
»Narodnim novinama«.

Klasa: 025-04/05-01/165

Urbroj: 338-01-01-05-1

Zagreb, 29. lipnja 2005.

Predsjednik

Upravnog vijeća

Hrvatskog zavoda za zdravstveno osiguranje

**prim****. Stjepan Bačić, dr.
med**., v. r.

Odluka, NN 88/2005-1757
## Odluka o izmjeni Odluke o utvrđivanju cijene rada i materijala zubotehničara za izradu stomatološko--protetskih pomagala, ortodonskih uređaja, udlaga, resekcijskih proteza, epiteza i opturatora za osi

### NN 88/2005 (20.7.2005.), Odluka o izmjeni Odluke o utvrđivanju cijene rada i materijala zubotehničara za izradu stomatološko--protetskih pomagala, ortodonskih uređaja, udlaga, resekcijskih proteza, epiteza i opturatora za osi

# HRVATSKI ZAVOD ZA ZDRAVSTVENO OSIGURANJE

**1758**

Na osnovi odredbi članka 34. stavka 4. Odluke o
osnovama za sklapanje ugovora sa zdravstvenim ustanovama i privatnim zdravstvenim
radnicima za 2005. godinu (»Narodne novine« broj 188/04., 30/05., 51/05. i
60/05.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.) Upravno vijeće Hrvatskog zavoda
za zdravstveno osiguranje na 20. sjednici održanoj 29. lipnja 2005. godine,
donijelo je

## ODLUKU

### o izmjeni Odluke o utvrđivanju cijene rada i materijala zubotehničara za izradu stomatološko-protetskih pomagala, ortodonskih uređaja, udlaga, resekcijskih proteza, epiteza i opturatora za osigurane osobe Hrvatskog zavoda za zdravstveno osiguranje za 2005. godinu

Članak 1.

U Odluci o utvrđivanju cijene rada i materijala
zubotehničara za izradu stomatološko-protetskih
pomagala, ortodonskih uređaja, udlaga, resekcijskih
proteza, epiteza i opturatora
za osigurane osobe Hrvatskog zavoda za zdravstvenogo
osiguranje za 2005. godinu (»Narodne novine« broj 188/04. i 30/05.) u članku 1.
stavku 2. u Tablici 1. pod šifrom pomagala 93080 u stupcu »Broj bodova« broj:
»6,35« zamjenjuje se brojem: »6,80«.

Članak 2.

Ova Odluka stupa na snagu danom objave u
»Narodnim novinama«, a primjenjuje se od 1. siječnja 2005. godine.

Klasa: 025-04/05-01/166

Urbroj: 338-01-01-05-1

Zagreb, 29. lipnja 2005.

Predsjednik

Upravnog vijeća

Hrvatskog zavoda za zdravstveno osiguranje

**prim****. Stjepan Bačić, dr.
med**., v. r.

Odluka, NN 88/2005-1758
## Stopa promjene proizvođačkih cijena industrijskih proizvoda u lipnju 2005. godine

### NN 88/2005 (20.7.2005.), Stopa promjene proizvođačkih cijena industrijskih proizvoda u lipnju 2005. godine

# OBJAVA

**1761**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U LIPNJU 2005. GODINE

Stopa promjene proizvođačkih cijena
industrijskih proizvoda u lipnju 2005. godine u odnosu na svibanj 2005. godine
iznosi: -0,2.

Klasa: 957-04/05-01/39

Urbroj: 555-05-03-05-39

Zagreb, 14. srpnja 2005.

V. d. ravnatelja

**Darko Jukić**, v. r.

Ostalo, NN 88/2005-1761